ผมกังวลมากครับ มันเหมือนมันเป็นส่วนกระดูกนี้นูนออกมาอ่ะครับ ข้างขวาปกติ แต่ข้างซ้ายมันจะนูนออกมาเห็นได้ชัดเลยครับ ผมเป็นโรคอะไรหรือเปล่าครับ ทิ้งไว้จะอันตรายไหมครับ ผมปล่อยไว้มา 3-4 เดือนแล้วครับ
สวัสดีครับ อันที่จริง กะโหลกท้ายทอยของคนเราปกติก็มีลักษณะนูนไม่เท่ากันได้นะครับ เนื่องจากการเชื่อมกระดูกทั้งสองข้างไม่ได้เท่ากันเสมอไป อย่างไรก็ดี หากพบก้อนบริเวณท้ายทอย ก็มีความเป็นไปได้ที่จะเกิดจากก้อนไขมันใต้ผิวหนัง ถุงน้ำ หรือ เลือดคั่ง บริเวณดังกล่าวโดยทั่วไปหากไม่มีอาการปวด หรือ อักเสบ ก็ไม่น่าจะมีอันตรายครับ อย่างไรก็ดี หากคิดว่าก้อนมีการโตที่เร็วมากผิดปกติอย่างชัดเจน ก็ควรพบแพทย์เพื่อให้แพทย์ได้ตรวจดูลักษณะก้อนให้ชัดเจน และให้คำปรึกษาอีกครั้งครับ